মহম্মদ ইউনুস হত্যালীলা চালাচ্ছেন, অভিযোগ তুললেন হাসিনা

ওয়েবডেস্ক: এবার মহম্মদ ইউনুসের (Md Yunus) বিরুদ্ধে খুনের অভিযোগ তুললেন বাংলাদেশের প্রাক্তন প্রধানমন্ত্রী শেখ হাসিনা (Sheikh Hasina)। সোশ্যাল মিডিয়ায় (Social Media) তিনি লিখেছেন, সুদখোর ইউনুস ক্ষমতার লোভে দেশের অনেককে খুন করেছেন। মানুষের জীবন নিয়ে খেলেছেন। হত্যালীলায় মেতেছেন। বাংলাদেশের স্বাধীনতা যুদ্ধে পাকিস্তানের বাহিনী হত্যালীলা চালিয়েছিল। তার সঙ্গে ইউনুস জমানাকে তুলনা করেছেন হাসিনা।

গত ৫ অগাস্ট বৈষম্য বিরোধী ছাত্র আন্দোলনে থেকে তৈরি হওয়া বিক্ষোভের জেরে হাসিনা দেশে ছেড়ে ভারতে পালিয়ে আসেন। তারপর থেকে হাসিনার দল আওয়ামি লিগের নেতা কর্মীদের নির্বিচারে মামলায় ফাঁসানো হয়েছে। অনেকে খুন হয়েছেন। অনেকে ভয়ে দেশ ছাড়া। অনেকেকে গ্রেফতার করা হয়েছে। তারপর থেকেই ছন্নছাড়া হয়ে যায় আওয়ামি লিগ। হাসিনা সোশ্যাল মিডিয়ার মাধ্যমে বক্তব্য পেশ করার পর থেকে ফের নতুন করে উজ্জীবিত হাসিনা সমর্থকরা। তাতেই সিঁদুরে মেঘ দেখছেন ইউনুস। এদিকে ইউনুসের আমলে আইন শৃঙ্খলার চরম অবনতি ঘটেছে। ক্ষুব্ধ বাংলাদেশবাসী। সংখ্যালঘু হিন্দুদের উপর নির্যাতন নেমে এসেছে। নারী নির্যাতন বেড়েছে।

আরও পড়ুন: আন্তর্জাতিক বাণিজ্যে ভারতের মাটি ব্যবহারে নিষেধাজ্ঞা বাংলাদেশকে!

সম্প্রতি ব্যাংককে বিমস্টেক বৈঠকের ফঁকে ইউনুস ভারতের কাছে হাসিনাকে প্রত্যর্পণের অনুরোধ করেন। প্রধানমন্ত্রী নরেন্দ্র মোদি বাংলাদেশে সংখ্যালঘুদের নিরাপত্তা নিশ্চিত করতে বলেছেন।